Camera inferioară a Parlamentului Franţei a adoptat o lege menită să scadă apetitul cetăţenilor de a cumpăra haine din aşa-numita categoria "fast-fashion", informează Rador Radio România.
Guvernul francez vrea să încurajeze populaţia să achiziţioneze haine din materiale sustenabile, în locul celor ieftine de import care sunt aruncate rapid. Noile măsuri includ taxe pentru produsele ieftine - majoritatea provenite din China - şi o interdicţie pentru reclamele la textilele de calitate inferioară.
Dacă Senatul va adopta această lege, guvernul afirmă că Franţa va deveni un lider mondial în gestionarea problemelor sociale şi de mediu cauzate de "fast-fashion'.
Criticii fenomenului spun că industria textilelor este responsabilă de 10% din emisiile de gaze cu efect de seră şi de poluarea masivă a apelor.